Manufaa ya kilimo katika uimarishaji wa uchumi wa Kenya

MANUFAA YA KILIMO KATIKA UIMARISHAJI WA UCHUMI WA KENYA 

Kilimo ndiyo njia kuu ya kuimarisha uchumi katika nchi ya Kenya. Karibu asilimia 80 ya wakenya huchangia katika kilimo kama kazi yao ya kila siku na hata pia huuzwa ili kupata pesa za kutumia kwa vitu mbalimbali. Kilimo huimarisha uchumi wa Kenya kwa njia zifuatazo; 

Kilimo cha mahindi huwezesha wananchi wengi wa Kenya kupata chakula cha kila siku.  Kilimo cha mahindi hawezesha watu wengi kupata pesa ambazo wanaweza kutumia kwa mfano kulipia watoto wao karo za shule na hata kufanyia miradi mbali mbali ambayo ina manufaa katika nchi ya Kenya.  Kilimo cha mahindi pia husaidia kuhakikisha kuwa kuna chakula cha kutosha nchini humu. Maeneo ambayo hayawezi kuzalisha chakula kama vile Turkana hutegemea kilimo ili kuweza kupata chakula.  

Kilimo cha uvuvi wa samaki pia husaidia kuimarisha uchumi wa Kenya. Watu wengi hupata ajira kama wavuvi na kuweza kukimu mahitaji yao ya kila siku. Pia, tunaweza kuuza bidhaa za uvuvi katika nchi za ngambo na kupata fedha za kegeni ambazo hutumika katika miradi mbalimbali za serikali.  

Kilimo cha mifugo pia huimarisha uchumi wa Kenya kwa njia tofauti tofauti. Ng'ombe hutumiwa kutoa maziwa na nyama yake ambayo huuzwa ili kupata pesa za kuimarisha maisha ya wananchi husika. Kuku wanauzwa katika nchi nyingine na serikali ya Kenya kupata pesa za kufanyia shughuli mbalimbali za kuimarisha uchumi. Ngozi za wanyama kama kondoo hutumika kutengeneza nguo na pia imewezesha kuziduliwa kwa viwanda mbali mbali.

Kilimo cha majani chai na miwa ndiyo huleta mapato makubwa nchini Kenya. Majani chai huuzwa nchi nyingine ili kupata pesa ya kuimarisha kampuni hizi za kutengeneza na pia kuendeleza ukulima kwa hali ya juu ili kuongeza mazao. Miwa huwezesha utengenezaji wa sukari ambayo karibu kila mtu nchini Kenya hutumia. Viwanda hivi  huwezesha vijana wengi kupata kazi na kujitegemea 
na pia huwezesha serikali ya Kenya kupata pesa. 

Kilimo kina manufaa mengi na ni jukumu la kila mkenya kuchangia ili kupunguza umaskini na pia kuweza kukabiliana na shida zinazotukumba.